laion/Wikipedia-Exotic huggingface dataset:
ליסה דיסברו

ליסה סטיבנס דיסברו (באנגלית: Lisa Stephens Disbrow;‏ נולדה ב-29 בספטמבר 1962) היא פקידת ממשל אמריקאית לשעבר, שכיהנה כתת-מזכירת חיל האוויר של ארצות הברית בשנים 2015–2017 ולמשך כמה חודשים כמזכירת חיל האוויר בפועל. ליסה דיסברו נולדה בקליפטון פורג', וירג'יניה. ב-1984 היא סיימה את לימודיה באוניברסיטת וירג'יניה והתגייסה לחיל האוויר של ארצות הברית שם היא שירתה כקצינה במערך המודיעין של החיל. ב-1992, לאחר מלחמת המפרץ, היא פרשה משירות פעיל והמשיכה לשרת במערך המילואים של החיל. היא המשיכה בעבודתה במערך המודיעין הן כעובדת אזרחית עבור משרד הסיור הלאומי והן בשירות המילואים שלה. בשנים 1995–2014 שימשה דיסברו במגוון של תפקידים במטות המשולבים, כולל כסגנית מנהל המטות המשולבים לבניין הכוחות, משאבים והערכה. בעת עבודתה שם היא הייתה מדווחת בשנים 2006–2007 ליועץ לביטחון לאומי כיועצת מומחית ליישום מדיניות בבית הלבן. היא סייעה בתכנון ויישום אסטרטגיית הביטחון הלאומי וייעצה לבית הלבן בסוגיות שונות. הקריירה הצבאית של דיסברו בת 23 השנים הסתיימה ב-2008, כאשר היא פרשה בדרגת קולונל מכוחות המילואים של חיל האוויר כשתפקידה האחרון היה עוזרת מיוחדת למנהל התוכניות במחלקת חיל האוויר של ארצות הברית. בינואר 2015 החלה דיסברו לשמש כתת-מזכירת חיל האוויר של ארצות הברית. עד לאישור מינויה לתפקיד זה על ידי הסנאט בינואר 2016, היא הייתה תת-מזכירה בפועל. במקביל היא שימשה כסגנית מזכירת חיל האוויר לניהול פיננסי ובקרה בשנים 2014–2016. החל מה-20 בינואר 2017 ועד לאישור מינויה של הת'ר וילסון ב-16 במאי 2017, כיהנה דיסברו כמזכירת חיל האוויר בפועל. ב-30 ביוני 2017 התפטרה דיסברו מתפקידה כתת-מזכירת חיל האוויר. מדיה וקבצים בנושא ליסה דיסברו בוויקישיתוף ביוגרפיה של ליסה דיסברו באתר חיל האוויר של ארצות הברית (באנגלית) אישור מינויה של דיסברו כתת-מזכירת חיל האוויר בוועדת הכוחות המזוינים של הסנאט של ארצות הברית, עמ' 959–1103. (באנגלית) Disbrow to serve as acting AF secretary, Secretary of the Air Force Public Affairs, January 23, 2017 Hoffman, Mary-Louise. "Lisa Disbrow: USAF Needs Budget to Modernize Weapons, Increase Force Size". ExecutiveGov. Archived from the original on 15 July 2017.
הקרן לזכר השואה

הקרן לזכר השואה (בצרפתית: Fondation pour la Mémoire de la Shoah) היא קרן להנצחת זכר השואה (כדוגמת "קרן שואה"), שהוקמה בשנת 2000 בכסף שהתקבל מהרכוש שנלקח מיהודי צרפת במלחמת העולם השנייה. משימת הקרן היא לתמוך בפרויקטים בכל תחומי ההיסטוריוגרפיה והמחקר בנושא השואה, בחינוך והנצחה, בסולידריות ובנושאי תרבות יהודית. הקרן יוצגה לעיתים קרובות בזירה הבינלאומית על ידי נשיאת הכבוד שלה, סימון וייל, ניצולת מחנה הריכוז אושוויץ, שהפכה לימים לנשיאה הראשונה של הפרלמנט האירופי. הקרן תומכת במספר מפעלים להנצחת זכר השואה. בין היתר תמכה הקרן בפרסי יד ושם למפעלים חינוכיים ובקרן בוכמן. אתר האינטרנט הרשמי של הקרן לזכר השואה הקרן לזכר השואה, ברשת החברתית פייסבוק הקרן לזכר השואה, ברשת החברתית אקס (טוויטר) הקרן לזכר השואה, ברשת החברתית אינסטגרם ריאיון עם דורה וינברגר ושלמה בלזם, חברי 'עלומים', ודיון בקרן לזכר השואה, באתר יד ושם אתר Fondation pour la Mémoire de la Shoah Who We Are. The Foundation for the Memory of the Shoah Web Site בית הספר הבין-לאומי להוראת השואה של יד ושם יעניק מחר את פרסי יד ושם למפעלים חינוכיים, אתר יד ושם, 2015 פרסי יד ושם למפעלים חינוכיים תשע"ז, באתר יד ושם הענקת פרס הזיכרון של קרן יעקב בוכמן לד"ר יצחק ארד, 2004 ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
כ"ב

האם התכוונתם ל... 22 (מספר) – מספר טבעי ה'כ"ב – שנה עברית ה'תשכ"ב – שנה עברית כל בו (ספר) – ספר הלכה מתקופת הראשונים
יחסי בלארוס–צ'כיה

יחסי בלארוס–צ'כיה הם היחסים הדיפלומטיים הרשמיים שבין רפובליקת בלארוס לבין הרפובליקה הצ'כית. המדינות כוננו את היחסים הדיפלומטיים ביניהם בינואר 1993. לבלארוס יש שגרירות בפראג, ולצ'כיה יש שגרירות במינסק. שתי המדינות חברות בארגון לביטחון ולשיתוף פעולה באירופה. מדיה וקבצים בנושא יחסי בלארוס–צ'כיה בוויקישיתוף שגרירות בלארוס בפראג (אורכב 26.06.2020 בארכיון Wayback Machine) שגרירות צ'כיה במינסק ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
כ"ג

האם התכוונתם ל... 23 (מספר) – מספר טבעי ה'כ"ג – שנה עברית כ"ג יורדי הסירה – 23 לוחמי "ההגנה", שנעלמו בדרכם לביצוע פעולת חבלה בבתי הזיקוק בטריפולי שבלבנון ב-18 במאי 1941 כהן גדול – תוארו של ראשון הכהנים בעם ישראל
ארנו בבג'ניאן

ארנו ארטיונוביץ' בבג'ניאן (ברוסית: Арно Арутюнович Бабаджанян; 22 בינואר 1921 - 11 בנובמבר 1983) היה מלחין, פסנתרן ארמני-סובייטי. אמן העם של ברית המועצות (1971). ארנו בבג'ניאן נולד בעיר ירוואן במשפחת מורים ב־22 בינואר 1921. מגיל הרך ארנו הראה יכולות מוזיקליות. בגיל 3 החל לשחק בהרמוניום הישן בבית. בשנת 1926 הבחין בכישרונו אראם חאצ'טוריאן. בבג'ניאן זכה לפופולריות עצומה ככותב שירים, שיתף פעולה בהצלחה עם המשורר רוברט רוז'דסטבנסקי והזמר מוסלים מגומאייב. גם השירים שכתב עם יבגני יבטושנקו, אנדריי ווזנסנסקי ולאוניד דרבניוב זכו להצלחה רבה. המלחין פעל גם בתחום הג'אז האינסטרומנטלי, ז'אנר מוזיקלי-תיאטרלי. בין מבצעי היצירות שלו: מסטיסלב רוסטרופוביץ', אמיל גיללס, דוד אויסטרך. מדיה וקבצים בנושא ארנו בבג'ניאן בוויקישיתוף אתר האינטרנט הרשמי של ארנו בבג'ניאן ארנו בבג'ניאן, במסד הנתונים הקולנועיים IMDb (באנגלית) ארנו בבג'ניאן, באתר AllMusic (באנגלית) ארנו בבג'ניאן, באתר MusicBrainz (באנגלית) ארנו בבג'ניאן, באתר Discogs (באנגלית) ארנו בבג'ניאן, באתר "Find a Grave" (באנגלית) https://www.naxos.com/person/Arno_Harutyuni_Babadjanian/19125.htm
כ"ה

האם התכוונתם ל... 25 (מספר) – מספר טבעי ה'כ"ה – שנה עברית ה'תשכ"ה – שנה עברית כנסת הגדולה כנסת הגדולה – המוסד העליון של חכמי ישראל מימות עזרא ונחמיה ועד שמעון הצדיק כנסת הגדולה - ספרו של רבי חיים בנבנישתי
סאטורן אאוטלוק

סאטורן אאוטלוק (באנגלית : Saturn Outlook) הוא קרוסאובר בעל תכונות של SUV מתוצרת חטיבת תאגיד סאטורן (אנ') (קרוי גם: Saturn LLC) מבית ג'נרל מוטורס אשר יוצר בין השנים 2010–2006 (דגם שנת 2007) בארצות הברית. האאוטלוק חלק פלטפורמה ומכלולים עם ביואיק אנקלייב, GMC אקדיה ועם הדור הראשון של שברולט טראוורס. יוצרו 76,984 יחידות. 5 דלתות מספר מושבים: 7-5 מנוע קדמי-רוחבי מנועי בנזין הנעה: הנעה קדמית 4x2, הנעה כפולה 4x4 נפח תא מטען: 680 ליטר "XE" "XR" "סאטורן אאוטלוק" דגם "XR", שנת 2007 "סאטורן אאוטלוק" "סאטורן אאוטלוק", שנת 2007 "סאטורן אאוטלוק" "סאטורן אאוטלוק" דגם "XR", שנת 2007 "סאטורן אאוטלוק", שנת 2008 "סאטורן אאוטלוק" דגם "XE" "סאטורן אאוטלוק" סאטורן סקיי סאטורן רילאי סאטורן סדרה S מדיה וקבצים בנושא סאטורן אאוטלוק בוויקישיתוף "סאטורן אאוטלוק" driving.ca/saturn/outlook "סאטורן אאוטלוק", שנת 2008 - מבחן דרכים driving.ca/saturn/outlook/reviews/road-test/road-test-2008 "סאטורן אאוטלוק" edmunds.com/saturn/outlook "סאטורן אאוטלוק", שנת 2007 topspeed.com/cars/saturn
ל"ח

האם התכוונתם ל... 38 (מספר) – מספר טבעי ה'ל"ח – שנה עברית ה'תשל"ח – שנה עברית לחם חמודות - שמו המקורי של דברי חמודות, פירוש על הלכות הרא"ש מבעל תוספת יום טוב
מת'יו דונובן

מת'יו פ. דונובן (באנגלית: Matthew P. Donovan;‏ נולד ב-23 באוגוסט 1958) הוא פקיד ממשל אמריקאי. מת'יו דונובן נולד בהנקוק, ניו המפשייר. ב-1977 הוא התגייס לחיל האוויר של ארצות הברית והוכשר כטייס F-15. הקריירה שלו בחיל נמשכה 31 שנים והוא השתחרר כקצין בדרגת קולונל. במהלך שירותו הוא למד לתואר בוגר במדעים בניהול טכני באוניברסיטת ריג'יס ולתואר מוסמך במדעים בניהול באוניברסיטת ובסטר. הוא גם בוגר בית הספר למפקדי טייסות, והמכללה לפיקוד ולמטה של חיל האוויר. הוא גם סיים לימודי מוסמך בבית הספר ללימודים מתקדמים של חיל האוויר ובמכללה לפיקוד ולמטה של צבא ארצות הברית. התפקידים בהם שירת דונובן בחיל האוויר כללו פיקוד על בית הספר לקצינים של חיל האוויר ופיקוד על טייסת הקרב ה-95. טרם מינויו כפקיד בממשל הפדרלי הוא שימש כמנהל המדיניות הראשי של ועדת הכוחות המזוינים של הסנאט. באוגוסט 2017 מונה דונובן כתת-מזכירת חיל האוויר של ארצות הברית. בתפקיד זה הוא שימש עד דצמבר 2019. במקביל, הוא כיהן כמזכיר חיל האוויר בפועל מיוני ועד אוקטובר 2019. החל מדצמבר 2019 כיהן דונובן כתת-מזכיר ההגנה לכוח אדם ומוכנות. במרץ 2020 אושר מינויו הקבוע לתפקיד זה. ב-20 בינואר 2021 הוא סיים את כהונתו בתפקיד. מדיה וקבצים בנושא מת'יו דונובן בוויקישיתוף ביוגרפיה של מת'יו דונובן באתר חיל האוויר של ארצות הברית (באנגלית) "President Donald J. Trump Announces Key Additions to his Administration". The White House. June 29, 2017. Retrieved August 4, 2017. Kheel, Rebecca (August 2, 2017). "Navy secretary, seven other Pentagon posts confirmed". The Hill. "Matthew Donovan to become acting Air Force secretary at end of month". Stars and Stripes. אתר המשרד
טיסה 501

טיסה 501 הוא משחק קופסה ישראלי, מבית חברת קודקוד. המשחק מלמד גאוגרפיה והתמצאות בעולם, תוך שימוש באסטרטגיה ותכנון מהלכים. הגרסה הקלאסית עם רכיב אלקטרוני משווקת משנת 2000,‏ וגרסה המהדורה החדשה עם שבשבת משווקת משנת 2014. המשחק הוא חלק מקטלוג "קונים כחול לבן" של משרד הכלכלה. השחקנים מקבלים חמישה יעדים אקראיים על גבי מפת העולם. לאחר מכן מקבלים יעד נוסף, שממנו מתחילים לשחק. על גבי המפה מסומנות ערים גדולות בעולם, לרוב ערי בירה, וביניהן מסלולי תעופה. על המשתתפים לחשב איזה מסלול "לטוס" ברחבי העולם כדי להגיע לכל חמשת היעדים בזמן הקצר ביותר, ולחזור. השחקנים מתקדמים על גבי המפה בעזרת הטלת קוביות, כאשר בכל פעם שיוצאת הספרה 6 מפעילים השחקנים את "מגדל הפיקוח" (בגרסה הראשונית מדובר במתקן אלקטרוני, בגרסה החדשה שבשבת) שמחליט באופן אקראי על אחת מהפעולות הבאות: טיסה חופשית (השחקן יכול לטוס לאן שהוא רוצה על המפה ללא הגבלה), עצור (על השחקן לחכות תור), החלף קלפים (השחקן מחליף את אחד מקלפי היעד שלו בקלף יעד של שחקן אחר), סיבוב חוזר (על השחקן להטיל את הקוביות פעם נוספת), כוכב קדימה (השחקן קופץ לכוכב הבא במסלול שלו, ראו כוכב) וכוכב אחורה (השחקן קופץ לכוכב הקודם שהיה במסלול שלו). השחקן הראשון שביקר בכל חמשת היעדים שלו מנצח במשחק. קלף משימה קלפי המשימות הם קלפים שנמצאים לצד קלפי היעד, וכל אחד מהם מכיל משימה. לכל משימה יש סיבה, למשל "טוס לסידני כדי לאסוף קנגורו גזעי", "נחות בעיר הקרובה אליך, אישה יולדת במטוס" או "נוסע עצבני מסרב לעלות למטוס, חכה תור". קלפי משימה ניתנים לשחקן שנחת על כוכב. כוכב במשחק, בין כל כמה תחנות עצירה במסלולי הטיסה ישנו כוכב. אם שחקן עוצר על כוכב עליו להרים קלף מערימת קלפי משימה, ולבצע את המשימה. ניתן לעצור על כוכב גם כתוצאה מפעולה שיצאה ממגדל הפיקוח, אם השחקן קיבל "כוכב קדימה" או "כוכב אחורה". כוכבים יכולים להופיע בכל שלב במסלול, מלבד על ערים. קלף יעד על מפת העולם שעליה משחקים על שחקנים, מסומנות עשרות ערים בעולם (הכי הרבה באירופה, הכי מעט באפריקה) שכל אחת מהן מופיעה גם על קלף יעד אחד. כל קלף יעד מכיל קטע מידע קצר אודות העיר, כולל מיקומה במפה, היבשת והמדינה שלה. קלפי היעד מחולקים באופן אקראי לשחקנים בתחילת המשחק, והערים המסומנות בהם משמשות כיעדים של אותם שחקנים. חידות בכל קלף יעד ישנו קטע מידע אודות העיר, ומתחתיו חידה שתשובתה מסתתרת בקטע המידע. אם נגזר על שחקן לענות על חידה, הוא מבקש מהשחקן שמשמאלו לבחור חידה מקלפי היעד שלו ולחוד אותה לשחקן המבוקש. אם השחקן עונה נכון על השאלה, הוא זוכה בשתי נקודות התקדמות (שתי תחנות קדימה במסלול). אם טעה - הוא נשאר במקום והתור עובר לשחקן הבא. השאלות משתנות בין שאלות קלות ("מהי עיר הבירה של יפן?") לשאלות קשות ("באיזה צד של הכביש נוהגים בעיר בנגקוק, ומדוע?"). אתר האינטרנט הרשמי של טיסה 501 נטלי גרופי, לטייל בעולם בפיג'מה – משחק קופסא טיסה 501, באתר גרופית, ‏5 בינואר 2020 הוראות טיסה 501, באתר קודקוד הוראות משחק - ללא רכיב אלקטרוני, באתר קודקוד רחל קדרס, מה תקנו לילדים בחג? הצעות למתנות, באתר ynet, 17 בספטמבר 2014 טיסה 501 - מהדורת חדשה, באתר קטלוג קונים כחול לבן ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיסה 501".
אנתוני אדוארדס (כדורסלן)

אנתוני דוואנטה אדוארדס (באנגלית: Anthony DeVante Edwards; נולד ב-5 באוגוסט 2001) הוא כדורסלן אמריקאי המשחק בקבוצת מינסוטה טימברוולבס מליגת ה-NBA ונבחרת ארצות הברית. אדוארדס נולד וגדל באטלנטה שבג'ורג'יה. בשנת 2015, בעת שהיה בן 13, נפטרה אמו ממחלת הסרטן. בשנת 2018 הוביל את קבוצת הכדורסל של "תיכון הולי ספיריט" לזכייה באליפות ליגת התיכונים הפרטיים בג'ורג'יה, ובשנה העוקבת הפסיד עם הקבוצה במשחק הגמר, על אף שקלע 27 נקודות. לאורך אותה עונה, אשר הייתה האחרונה שלו בתיכון, העמיד ממוצעים של 25.7 נקודות, 9.6 ריבאונדים ו-2.7 אסיסטים למשחק. במרץ 2019 השתתף במשחק מקדונלד'ס אול-אמריקן, בו קלע 12 נקודות לזכות "נבחרת המזרח". בשנת 2019 החל ללמוד באוניברסיטת ג'ורג'יה, אותה בחר על מנת לשחק תחת המאמן טום קרין, אשר אימן בעבר שניים מהכדורסלנים האהודים על אדוארדס – דוויין וייד וויקטור אולדיפו. בעונתו היחידה עם ה"ג'ורג'יה בולדוגס" הציג יכולת מצוינת עם ממוצעים של 19.1 נקודות, 5.2 ריבאונדים ו-2.8 אסיסטים למשחק, אולם קבוצתו העמידה מאזן ניצחונות מאכזב, 16–16. בסיום העונה זכה בתואר רוקי העונה של המחוז הדרום-מזרחי (SEC), וכן נבחר לחמישייה השנייה של העונה במחוז. במרץ 2020 הודיע על עזיבתו את האוניברסיטה, לטובת התמודדות לבחירה בדראפט ה-NBA‏ 2020. בדראפט ה-NBA‏ 2020 נבחר אדוארדס בבחירה הראשונה, על ידי מינסוטה טימברוולבס. בשנת 2024 שיחק במדי נבחרת ארצות הברית בכדורסל באולימפיאדת פריז (2024) וזכה במדליית הזהב יחד עם שאר חברי הקבוצה. שיחק את קרמיט בסרט השיחוק של אדם סנדלר. מדיה וקבצים בנושא אנתוני אדוארדס בוויקישיתוף אנתוני אדוארדס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN איך הפך אדוארדס למועמד מבטיח ל-NBA, באתר 247sports.com,‏ 3 בינואר 2020 תיכון הריטג' גובר על הולי ספיריט בגמר התיכונים, באתר times-herald.com,‏ 26 בפברואר 2019 ביוגרפיה של אדוארדס, באתר אוניברסיטת ג'ורג'יה סטטיסטיקות משחק מקדונלד'ס אול-אמריקן 2019, באתר realgm.com אדוארדס בוחר ללמוד בג'ורג'יה, באתר bleacherreport.com,‏ 11 בפברואר 2019 הסטטיסטיקות של אדוארדס בליגת המכללות, באתר sports-reference.com אדוארדס מעמיד את עצמו לבחירה בדראפט 2020, באתר ESPN,‏ 20 במרץ 2020
אובי טופין

עובדיה ריצ'רד "אובי" טופין (באנגלית: Obadiah Richard "Obi" Toppin; נולד ב-4 במרץ 1998) הוא כדורסלן אמריקאי ממוצא יהודי, המשחק בעמדת הפאוור פורוורד בקבוצת אינדיאנה פייסרס מליגת ה-NBA. טופין נולד וגדל ברובע ברוקלין שבניו יורק, בטרם עבר עם משפחתו למלבורן שבפלורידה. בגיל 16 חזר עם אמו ואחיו להתגורר במדינת ניו יורק, בכפר אוסינינג שבמחוז וסטצ'סטר. בעונתו האחרונה בקבוצת הכדורסל של "תיכון אוסינינג" קלע 20.6 נקודות בממוצע למשחק, והוביל אותה לזכייה באליפות המחוזית. לאחר שלא זכה למלגה מאף אוניברסיטה מליגת המכללות הבכירה (Division I), בחר טופין ללמוד במכללה הקדם-אקדמית "מאונט זאיון" שבבולטימור, מרילנד. במהלך אותה שנה גָבָה בכעשרה סנטימטרים, לגובה של 2.06 מטרים. בשנת 2017 החל ללמוד באוניברסיטת דייטון אשר בדייטון, אוהיו, אולם לא הורשה לשחק בקבוצת הכדורסל של האוניברסיטה מאחר שלא עמד בדרישות האקדמיות של ליגת המכללות. בעונתו הראשונה עם ה"דייטון פליירס", 2018/2019, קלע טופין 14.4 נקודות למשחק ב-66.6% קליעה מהשדה, ובסיום העונה נבחר לחמישיית העונה של מחוז Atlantic 10. בעונת 2019/2020 הציג שיפור משמעותי כאשר הוביל את קבוצתו בממוצעי נקודות (20.0), ריבאונדים (7.5) וחסימות (1.2) למשחק, והוליך אותה למאזן של 29 ניצחונות ו-2 הפסדים (בשל מגפת הקורונה לא נערך טורניר אליפות המכללות). בסיום העונה זכה בפרס נייסמית' ובפרס ג'ון אר. וודן המוענקים לשחקן המכללות המצטיין בארצות הברית. במרץ 2020 הודיע על עזיבתו את האוניברסיטה, לטובת התמודדות לבחירה בדראפט ה-NBA‏ 2020. בדראפט ה-NBA‏ 2020 נבחר טופין בבחירה השמינית, על ידי ניו יורק ניקס. בשנת 2022 התחרה בתחרות ההטבעות של משחק האול סטאר וזכה במקום הראשון. בשנת 2023 עבר טופין לאינדינה פייסרס מדיה וקבצים בנושא אובי טופין בוויקישיתוף אובי טופין, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN יואב מודעי, ‏"סבתא שלי מכינה קניידלך". בלעדי: אובי טופין מדבר, באתר ערוץ הספורט, 13 באפריל 2024 פרופיל של טופין, באתר אוניברסיטת דייטון מה שצריך לדעת על הכוכב של דייטון, באתר daytondailynews.com,‏ 4 בפברואר 2020 טופין לא יהיה רשאי לשחק בעונת 2017/2018, באתר אוניברסיטת דייטון, 19 בספטמבר 2017 הסטטיסטיקות של טופין בליגת המכללות, באתר sports-reference.com טופין משלים את הזכייה בכל פרסי שחקן העונה בליגת המכללות, באתר ESPN,‏ 8 באפריל 2020 טופין מעמיד את עצמו לבחירה בדראפט 2020, באתר 247sports.com,‏ 25 במרץ 2020 אובי טופין זכה בתחרות ההטבעות המאכזבת, טאונס הפתיע בתחרות השלשות, באתר וואלה, 20 בפברואר 2022
פאול פון אלץ-ריבנאך

פטר פאול פרייהר פון אלץ-ריבנאך (בגרמנית: Peter Paul Freiherr von Eltz-Rübenach;‏ 9 בפברואר 1875 - 25 באוגוסט 1943) היה שר הדואר (רייכספוסטמיניסטר) ושר התחבורה של גרמניה בין השנים 1932–1937. פון אלץ-ריבנאך נולד באזור קלן, חלק מחבל הריין, לבית משפחת האצולה אלץ (Eltz). הוא מונה כשר א-מפלגתי ברייך. הוא קיבל הן את התיק לענייני תחבורה והן את תיק הדואר ב"קבינט הברונים" של הקנצלר פרנץ פון פאפן ב-1 ביוני 1932. הוא המשיך לכהן בתפקידים אלה תחת הקנצלר קורט פון שלייכר, ואחרי עליית הנאצים לשלטון תחת אדולף היטלר. בגלל זהותו הקתולית, הוא שמר מרחק מהמפלגה הנאצית. עם זאת, הוא השתתף בצעדים אנטישמיים של השלטון. במאי 1933 הוא ניסה להדיח את גאורג זולמסן (בגרמנית: Georg Solmssen) ואת הבנקאי היהודי מקס ורבורג מהוועד המפקח על האגודה הגרמנית-אטלנטית לטלגרף (גר') בשילוב עם המדיניות הנאציונל-סוציאליסטית של הדחת יהודים מעמדות השפעה בעסקים. הוא לא הצליח בגלל התנגדות הרייכסבנק, שדאג למוניטין הבינלאומי של גרמניה. במהלך הסכסוך הגובר בין הממשלה הנאצית לכנסייה הקתולית, אלץ-ריבנאך, שהיה קתולי אדוק, סירב לקבל בישיבת הממשלה ב־30 בינואר 1937 את אות הזהב המפלגתי שהציע לו היטלר באופן אישי, והתפטר. בעקבות זאת הפך ל"אדם חשוד" שבפיקוח הגסטפו, וזכויות הפנסיה שלו בוטלו באופן זמני. את מקומו תפס וילהלם אונזורגה. אלץ-ריבנאך נפטר בלינץ ע"נ הריין (בגרמנית: Linz am Rhein), בגיל 68. מדיה וקבצים בנושא פאול פון אלץ-ריבנאך בוויקישיתוף Newspaper clippings about Paul Freiherr von Eltz-Rübenach in the 20th Century Press Archives of the ZBW (באנגלית) פאול פון אלץ-ריבנאך, באתר "Find a Grave" (באנגלית)
אוליבר אבילגור

אוליבר אבילגור נילסן (בדנית: Oliver Abildgaard Nielsen; נולד ב-10 ביוני 1996) הוא כדורגלן דני, המשחק בעמדת הקשר במועדון קומו. אבילגור ערך את הופעת הבכורה במדי אולבורג בולדספילקלאב בקיץ 2015 יחד עם ג'ניק פוהל מסגל הנוער של אולבורג. ב-20 ביולי 2015, אבילגור עלה בהרכב הפותח של קבוצתו במשחק נגד אסביירג בגיל 19. אבילגור היה אחראי לעבירה שהובילה לבעיטות העונשין במשחק שהעניק לקבוצה היריבה את היתרון, אך הוא גם הבקיע את שער השוויון. המשחק הסתיים בתוצאה 1–1. ב-9 בספטמבר 2015, הוא זכה בגביע הדני - כשנכלל בהרכב במשחק הגמר נגד ונדסיסל. ב-3 בפברואר 2020, הוא הושאל למועדון הרוסי רובין קאזאן עד 30 ביוני 2020 עם אופציה לרכישה, שרובין מימשה ב-24 ביוני כשרכשה אותו תמורת מיליון אירו. בשנת 2019 זומן לנבחרת הצעירה של דנמרק והשתתף ביורו הצעירות 2019. מדיה וקבצים בנושא אוליבר אבילגור בוויקישיתוף אוליבר אבילגור, באתר Transfermarkt אוליבר אבילגור, באתר Soccerway אוליבר אבילגור, באתר WorldFootball.net אוליבר אבילגור, באתר National Football Teams אוליבר אבילגור, באתר FootballDatabase.eu פרופיל, באתר ליגת העל הרוסית בכדורגל "Tre talenter får chancen i Superligatruppen". AaB. 13 ביוני 2015. {{cite web}}: (עזרה) "AAB VS. ESBJERG 1 - 1". scoresway.com. 20 ביולי 2015. {{cite web}}: (עזרה) "Ung AaB'er om vild debut: En stor oplevelse". AaB. 20 ביולי 2015. אורכב מ-המקור ב-2015-09-13. נבדק ב-2020-06-24. {{cite web}}: (עזרה) AaB udlejer indtil 30. juni 2020 Oliver Abildgaard til den russiske klub FC Rubin Kazan på en aftale med købsoption, aabsport.dk, 3 February 2020 "Германия (до 21) VS. Дания (до 21) 3:1" (באנגלית). soccerway.com. 2019-06-17.
Kill This Love (שיר)

"Kill This Love" (בעברית: "להרוג את האהבה הזו") הוא סינגל שהוקלט על ידי להקת בנות הקיי-פופ הדרום קוריאנית בלאקפינק. השיר יצא לאור ב-4 באפריל 2019, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך המיני-אלבום השלישי שלה, Kill This Love. השיר הגיע למקום הראשון במצעד שירי העולם הדיגיטליים. השיר נכתב על ידי טדי פארק ובקו בום והופק על ידי טדי פארק, אר. טי, 24 ובקו בום גם כן. הביקורות שהופנו כלפי השיר היו חיוביות, תוך שהוא דורג בשלל רשימות סוף שנה של אתרי מוזיקה ומגזינים שונים. מגזין Paper העניק לשיר את תואר "שיר השנה של שנת 2019". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות. הווידאו קליפ הרשמי של השיר פורסם ב-4 באפריל 2019, יום לפני צאתו של המיני-אלבום וביום צאתו של השיר כסינגל. בפחות מ-24 שעות, צבר הקליפ למעלה מ-56.7 מיליון צפיות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת. כמה שבועות לאחר מכן, שברה את השיא הזמרת-יוצרת האמריקאית טיילור סוויפט, שהצליחה לצבור עם שירה "Me!", למעלה מ-65.2 מיליון צפיות בפחות מ-24 שעות. מידע על הסינגל "Kill This Love" באתר מיוזיק בריינז מידע על היצירה "Kill This Love" באתר Discogs מילות השיר "Kill This Love" באתר Genius סרטון השיר "Kill This Love" באתר יוטיוב Blackpink Announce 'Kill This Love' Single & EP, Billboard, ‏2019-03-25 Blackpink's Teaser Videos For 'Kill This Love': Watch, Billboard, ‏2019-04-02 Brittany Vincent, Blackpink's 'Kill This Love' Music Video Belongs In A Museum, MTV News (באנגלית) US WORLD CHART BLACKPINK – Kill This Love (באנגלית), נבדק ב-2020-06-24 블랙핑크 ‘Kill This Love’, 2019년 가장 많이 커버된 곡 1위..'뚜두뚜두' 이어 2년연속, n.news.naver.com (בקוריאנית) 100 Best Songs of 2019: Staff List, Billboard, ‏2019-12-11 The 25 Best K-pop Songs of 2019: Critics' Picks, Billboard, ‏2019-12-29 Pitchfork, The 20 Best Music Videos of 2019, Pitchfork (באנגלית) Emlyn Travis, 30 K-Pop Music Videos Released This Year That Prove You Need To Start Listening To K-Pop, Like, Yesterday, BuzzFeed (באנגלית) Celebmix’s Top 10 KPOP songs of 2019, CelebMix, ‏2019-12-31 (באנגלית) PAPER's Top 50 Songs of 2019, PAPER, ‏2019-12-17 (באנגלית) Kill This Love, נבדק ב-2020-06-24 BLACKPINK - 'Kill This Love' M/V Blackpink's 'Kill This Love' Has Biggest-Ever YouTube Music Video Debut, Billboard, ‏2019-04-08 Hugh McIntyre, Taylor Swift's 'Me!' Music Video Has Already Broken A Very Important YouTube Record, Forbes (באנגלית) Millionen von Titeln. Komplett werbefrei., Apple Music (בגרמנית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-04-25 BLACKPINK「KILL THIS LOVE -JP Ver.-」 (ביפנית), נבדק ב-2020-06-24
נחווה

נחווה (בערבית: النحوة) היא עיר קטנה של איחוד האמירויות הערביות ומובלעת בטריטוריית מדחא של עומאן, אשר בעצמה מובלעת באמירות שארג'ה של איחוד האמירויות הערביות. לפיכך, נחווה היא למעשה מובלעת בתוך מובלעת, מצב נדיר שקיים רק שם ובהולנד. משום שנחווה היא מובלעת בתוך מובלעת, ההגעה אליה והחוק בה מסובכים ולא תמיד ברורים. כדי להגיע לכפר מאיחוד האמירויות יש לנסוע בכביש הצפוני ביותר מגבול איחוד האמירויות הערביות–עומאן, עד לגבול המובלעת, מדרום לכור פאקן. בעזרת שילוט ניתן להתמצא ולהגיע למדחא החדשה, משם קיימת דרך עפר לא סלולה באורך 5 קילומטר שמגיעה עד לגבול נוסף, הפעם של הכפר. כ-80 מטרים אחרי הגבול ישנו מוצב משטרתי של איחוד האמירויות, שדואג להגן על תושבי הכפר מקבוצות עוינות מעבר לגבול. מאחורי תחנת המשטרה נמצאת העיר, שמחולקת לשלושה חלקים: נחווה החדשה, המורכבת מכ-40 בניינים שנבנו לאחרונה, ומכילה בית ספר ובית חולים קטן, נחווה העתיקה, המורכבת מבתים עתיקים שרובם נטושים, והכפר שיס, ששונה בטיבו משאר העיר, אך עדיין נחשב כחלק מהעיר היות שהוא שייך גם כן לאיחוד האמירויות. תת-המובלעת נחווה הוקמה לאחר שמדחא החליטה להצהיר אמונים לעומאן, החלטה שלא עלתה בקנה אחד עם אנשי העיר. בסוף שנות ה-30 או תחילת שנות ה-40 של המאה ה-20 שלטו שתי 'חמולות' בחצי האי מוסנדם, אל-קאסימי משארג'ה ואבו סעיד מעומאן. אל קאסימי ייצג את הצד של איחוד האמירויות כיום, או שארג'ה, בזמן שאבו סעיד ייצג את הצד התומך בעומאן. על תושבי חצי האי הוטל להחליט למי הם מצהירים אמונים. בעוד שמדחא החליטה להצטרף לעומאן, תושבי נחווה שהיו חלק ממדחא החליטו להצטרף לשארג'ה וכך הפכו למובלעת בתוך מובלעת. הגבולות נקבעו לאחר התייעצות של השלטון הבריטי בחוף שביתת הנשק ובראשו ג'וליאן ווקר עם שבטי האזור. על אף שההתייעצויות החלו בשנות ה-40, רק בשנת 1969 נקבעו הגבולות הסופיים, שחלים עד היום. מדיה וקבצים בנושא נחווה בוויקישיתוף הולנד מכילה 7 מובלעות של מחוז בארלה-נסאו בתוך שתי מובלעות של מחוז בארלה-הרטוך הבלגי. A hidden piece of the Emirates, The National (באנגלית) Madha village's pledge of allegiance changed the map forever, The National (באנגלית) ערך זה הוא קצרמר בנושא איחוד האמירויות הערביות. אתם מוזמנים לתרום לוויקיפדיה ולהרחיב אותו.
מייקל אולווקנדי

מייקל אולווקנדי (באנגלית: Michael Olowokandi; נולד ב-3 באפריל 1975) הוא כדורסלן עבר ניגרי ששיחק בליגת ה-NBA. אולווקנדי נולד בניגריה אך את רוב חייו ואת ילדותו בילה באנגליה לאחר שהוריו היגרו למקום, הוא עבר לארצות הברית במהלך תקופת התבגרותו על מנת לשחק כדורסל באוניברסיטת פסיפיק, מאחר שחלם להיות כדורסלן מקצועי. בשנת 1998 נרשם לדראפט ה-NBA ונבחר בבחירה הראשונה על ידי קבוצת לוס אנג'לס קליפרס שהחתימה אותו על חוזה מקצועני, אך בשל שביתת ה-NBA בעונת 1998/1999 מצא עצמו אולווקננדי חותם בווירטוס בולוניה מאיטליה לתקופה של מספר חודשים בטרם חזרה הליגה האמריקאית לפעילות, בה שיחק במדי הקליפרס במשך 4 שנים, בהן השיג ממוצעים מרשימים והציג יכולת קליעה בינונית ומשחק הגנה מצוין. ממוצעיו גרמו לקבוצת מינסוטה טימברוולבס להתעניין בו ולהחתימו ב-16 ביולי 2003, לאחר שחוזהו בקליפרס הסתיים. במינסוטה התבסס אולווקנדי כשחקן הגנה בינוני ולא כקלעי, לאחר שממוצעיו בלקיחת ריבאונדים ירדה במעט וכך גם כמות הנקודות שקלע. בשנת 2006 הועבר לבוסטון סלטיקס בטרייד שכלל 7 שחקנים מובילים, כגון וולי זרביאק וריקי דייוויס. לאחר עונה אחת בסלטיקס הודיע אולווקנדי על פרישה מכדורסל. מדיה וקבצים בנושא מייקל אולווקנדי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.